Kyviškių–Valčiūnų geležinkelis

Kyviškių–Valčiūnų geležinkelis (faktiškai Kyviškių–Juodšilių geležinkelis) – geležinkelio ruožas rytų Lietuvoje, į pietryčius nuo Vilniaus centro, tarp Kyviškių ir Valčiūnų stočių. Vilniaus geležinkelio aplinkkelio dalis, apeinanti Vilniaus stotį iš pietrytinės pusės. Ruožo ilgis 24,5 km,IXB Koridoriaus Vilniaus aplinkkelio Kyviškės-Valčiūnai antrojo kelio statyba. 2021-02-01, Ltginfra.lt (tikrinta 2026-01-13). šiaurės rytuose jis jungiasi su Vilniaus–Minsko geležinkeliu, pietvakariuose – su Vilniaus–Lydos geležinkeliu. Tarpstotyje tarp Juodšilių ir Valčiūnų geležinkelis šakojasi į vakarus link Panerių stoties, o pats Juodšilių–Valčiūnų ruožas jau yra Vilniaus–Lydos geležinkelio dalis.

 Istorija 

Geležinkelis atidarytas 1989 m., nors kai kur nurodoma, kad dar po II pasaulinio karo.

2011–2015 m. ruožas atnaujintas, po projekto užbaigimo numatytas didesnis traukinių pralaidumas ir galimos didesnės krovinių apimtys modernizuotoje linijoje, nutiestas antrasis geležinkelio kelias,IXB koridoriaus Vilniaus aplinkkelio Kyviškės – Valčiūnai antrojo kelio statyba. Kaunotiltai.lt (tikrinta 2026-01-13). buvo rekonstruoti 24 tiltai ir 10 pervažų.Aplinkkelis Kyviškės–Valčiūnai krovinių srautą nukreips už Vilniaus teritorijos. 2015-10-01, 15min.lt (tikrinta 2026-01-13). Nuo 2018 m. čia nukreipiama dauguma prekinių traukinių srautų, vykstančių IX tarptautiniu geležinkelio koridoriumi per Kaišiadoris ir Radviliškį.

 Šaltiniai 

 Nuorodos 
 Участок Кивишкес — Вальчюнай (Railwayz.info)
 Gelžk. Vilniaus aplinkkelis. Paneriai-Vaidotai-Kyviškės (Miestai.net)

Kategorija:Lietuvos geležinkeliai